**СЪОБЩЕНИЕ**

Община Севлиево на основание чл.124б, ал.2 от Закона за устройство на територията, съобщава че със **Заповед № 187 от 23.02.2023 г. на кмета на община Севлиево е разрешено:**

**Изработването на частично изменение на Подробен устройствен план /ПУП-ПРЗ/** за УПИ VII-208, кв. 20 по плана на с. Младен, Община Севлиево.

С регулационната съставка на плана предназначението на УПИ VII-208, кв. 20 по плана на с. Младен, Община Севлиево следва да се промени от „за жилищно строителство“ в „за фотоволтаична електроцентрала“. Да не се правят никакви промени в уличната и вътрешнодворищната регулация.

Със застроителната съставка на плана за новообразувания УПИ VII-208 – за фотоволтаична електроцентрала, кв. 20 по плана на с. Младен, Община Севлиево да се запази съществуващия режим на устройство и застрояване – устройствена зона „Жм“ – при следните устройствени показатели:

* **Начин на застрояване** – свободно;
* **Характер на застрояване** – ниско, с височина до 10 м.;
* **Максимална плътност на застрояване** – 60 %;
* **Максимална интензивност на застрояване** – 1.2;
* **Минимална озеленена площ** – 40%.

Да се посочат ограничителните линии на основното застрояване и сградите, които се запазват като елемент от него.

Със заповедта е одобрено представеното от Възложителя Задание по чл. 125 от ЗУТ.

**Обхват на устройствения проект**: **УПИ VII-208, кв. 20 по плана на с. Младен, Община Севлиево.**

На основание чл.124б, ал.4 от ЗУТ настоящата заповед не подлежи на оспорване.

На основание чл.135, ал.6 от ЗУТ се спира приложението на действащия ПУП, за частите за които се отнася.

Съобщението е поставено на 23.02.2023 г. на таблото за обявления в „Център за административно обслужване“ и е публикувано на Интернет страницата на Община Севлиево**.**